
Thirrja Publike për  mbështetje të kërkesave për botimin dhe promovimin e librave
Udhëzimet për Aplikantët
Data e hapjes së Thirrjes: 21.09.2026
Afati i fundit për dorëzimin e aplikacioneve:09.10.2026

Thirrja Publike për  mbështetje të kërkesave për botimin dhe promovimin e librave.

1.1 QËLLIMET TË CILAT SYNOHET TË ARRIHEN PËRMES KËSAJ THIRRJE PUBLIKE

1.1. Të drejtë aplikimi kanë të gjithë autorët e Komunës së Gjakovës, projektet e të cilëve janë të fokusuara sipas kritereve të thirrjes publike për botimin dhe promovimin e librave. 
1.2 OBJEKTIVAT E THIRRJES DHE PRIORITETET PËR NDARJEN E FONDEVE

Objektiva e përgjithshme të kësaj Thirrje janë:

Përmbushja e objektivave të DKRS-së të bazuara në planin e punës 2025 që ndërlidhen me Kulturën, avancimin  dhe ngritjen e vlerave kulturore, aktivizimi i shoqërisë përmes organizmit të aktiviteteve të ndryshme kulturore etj.
Objektivat specifike të kësaj Thirrje janë:

· Të fuqizohen krijuesit e rinj, që përmes punës së tyre të afirmojnë personalitetin e tyre krijues.

· Të motivohen për krijimtari artistike, studim dhe hulumtim. 

· Të bëhet bashkëpunimi me  individ për aktivitete në qasje me publikun për prezantim individual në dobi të shoqërisë. 

· T’i kontribuohet letërsisë artistike me vlera letrare, të pranueshme, të qëndrueshme dhe kulturë elitare.

· Të synohet promovimi i veprave letrare të autorëve vendor të cilët me veprat e tyre kanë bërë emër në letërsinë tonë dhe më gjerë.
Planifikimi i mbështetjes së kërkesave për një autor do të vlerësohet varësisht nga gjinia letrare si më poshtme:

 Kritikë letrare, Studim letërsie, Poezi, Prozë (Dramë, Roman)
1.3 VLERA E PLANIFIKUAR E MBËSHTETJES FINANCIARE PËR PROJEKTET DHE TOTALI I THIRRJES

Vlera maksimale e lejuar për një përfitues është deri 1.500 euro.

Autorët kanë të drejtë të aplikojnë veç me një vepër.

2. KUSHTET FORMALE TË THIRRJES

2.1. Aplikuesit e pranueshëm: Kush Mund të Aplikoj?

Të drejtë aplikimi kanë autorët të cilat janë banorë të Komunës së Gjakovës; 

Autorët mund të subvencionohen për botim të librit vetëm një herë brenda vitit nga Komuna e Gjakovës;

Të mos kenë pranuar mjete nga burime tjera të financimit për të njëjtat aktivitete për gjatë këtij viti dhe të mos ekzistojë ndonjë konflikt interesi në mes të aplikuesit, përkatësisht përfaqësuesve /udhëheqësit të aplikuesit dhe organizatës buxhetore apo institucionit publik, siç parashihet me legjislacionin në fuqi në Republikën e Kosovës.

Komisioni Vlerësues i Ofruesit të mbështetjes financiare varësisht nga kushtet dhe kërkesat e thirrjes publike përmbushjen e kritereve formale do të bëjë një vlerësimin e dokumentacionit të dorëzuar nga aplikuesit. Përmbushja e kritereve nënkupton dorëzimin brenda afatit të thirrjes të një aplikimi me projekt/propozim, së bashku me dokumentet e kërkuara përmes thirrjes. 

Dokumentet kryesore të cilat ofruesi i mbështetjes financiare kërkon të dorëzohen nga aplikuesit përfshijnë:
· Aplikacioni për Projekt Propozim;
· Projekt Buxheti;

· Deklarata për financim të dyfishtë për botimin e librave;

· Kopja e letërnjoftimit / pasaportës;
· Vërtetimi i tatimit në pronë;

· Konfirmimin bankar;

· Certifikatën që nuk jeni në hetime;

Të ketë dorëzuar projekt/propozimin të plotësuar në formatin e aplikacionit sipas  kërkesave të thirrjes publike (obligative)
1..  Lokacioni i zbatimit -  në Komunën e Gjakovës gjatë vitit 2026;
Gjatë zbatimit të projektit, aplikanti duhet të sigurojë  ofrimin e mundësive të barabarta, barazisë gjinore dhe jo-diskriminimit, si dhe të zhvillojë veprimtari në përputhje me nevojat e komunitetit dhe qytetarëve.
2.3 Shpenzimet e pranueshme që do të financohen përmes thirrjes:
Përmes fondeve publike të kësaj thirrje publike mund të financohen vetëm kostot reale dhe të pranueshme për realizimin e aktiviteteve të projektit, në periudhën kohore të specifikuar me këto udhëzime. Në vlerësimin e projektit do të vlerësohen vetëm kostot e nevojave në lidhje me aktivitetet e planifikuara, si dhe në lartësinë reale të këtyre shpenzimeve.
3. SI TË APLIKONI ?
Aplikimi i individëve do të konsiderohet i plotë nëse përmban të gjitha format e aplikimit dhe anekset e detyrueshme siç kërkohet në thirrjen publike dhe dokumentacionin e thirrjes si në vijim:
3.1 Aplikacioni i projekt/ propozimit
Plotësimi i formularit të projekt/propozimit është pjesë e dokumentacionit të detyrueshëm. Ajo përmban të dhëna në lidhje me aplikuesin si dhe të dhëna mbi përmbajtjen e projektit për të cilin kërkohet financim nga burimet publike. Në rast se në formën e dorëzuar mungojnë të dhënat në lidhje me përmbajtjen e projektit, aplikimi nuk do të merret në konsideratë. Forma është e nevojshme të plotësohet me kompjuter. Nëse forma është plotësuar me dorë nuk do të merren në konsideratë. Nëse forma përshkruese përmban të meta si më sipër, aplikimi do të konsiderohet i pavlefshëm.
3.2 Përmbajtja e formës Buxhetit:
Formulari i propozim/buxhetit është pjesë e dokumentacionit të detyrueshëm. Propozim/buxheti i dorëzuar duhet të përmbaj informacione për të gjitha shpenzimet direkte dhe indirekte të projektit të propozuar për financim.
Nëse forma e buxhetit nuk është e plotësuar në tërësi, apo nuk është dorëzuar në formën përkatëse - aplikimi nuk do të merret në konsideratë.
Forma është e nevojshme të plotësohet me kompjuter. Nëse forma është plotësuar me dorë nuk do të merret në konsideratë.
3.3 Ku ta dorëzoni aplikimin ?
Dokumentacioni i kërkuar duhet të dërgohet  në formë fizike, të shtypur në dy kopje. 
Dokumentacioni i shtypur duhet të vendoset në zarf (pliko) të mbyllur.
Aplikimi duhet të dërgohet fizikisht ose përmes postës brenda afatit të aplikimit. Në pjesën e jashtme të zarfit duhet të shënohet emri i thirrjes publike, së bashku me emrin e plotë dhe adresën e aplikuesit.
3.4 Afati i fundit për dërgimin e aplikacioneve:
Afati i thirrjes është 21.09.2026 deri 09.10.2026, Aplikantit do t’i lëshohet një vërtetim se aplikacioni është pranuar brenda periudhës së konkursit.
Të gjitha aplikacionet e dërguara pas afatit nuk do të merren parasysh.
3.5 Si të kontaktoni nëse keni ndonjë pyetje?
Të gjitha pyetjet në lidhje me thirrjen mund të bëhen në zyrat e DKRS-së / Gjakovë.
4. VLERËSIMI DHE NDARJA E FONDEVE
4.1 Aplikacionet e pranuara do të kalojnë nëpër procedurën e mëposhtme:
4.1.1 Ofruesi i mbështetjes financiare do të themeloj një komision vlerësues të përbërë nga 5 anëtarë nga zyrtar të institucionit dhe ekspert tjerë të jashtëm, të cilët kanë për detyrë të vlerësojnë aplikacionet - nëse i plotësojnë kushtet formale të thirrjes publike.
Pas kontrollimit të gjitha aplikacioneve të pranuara, komisioni do të përgatis një listë të të gjithë aplikantëve që i plotësojnë kushtet për t’u vlerësuar përmbajtja e projekteve të tyre, dhe një listë të aplikantëve të cilët nuk i plotësojnë kushtet e përcaktuara të konkurrencës. Ofruesi i mbështetjes financiare do të njoftojë  me shkrim të gjithë aplikantët të cilët nuk i plotësojnë kërkesat dhe arsyet e refuzimit të aplikimit të tyre.
4.1.2 Në fazën e dytë do të bëhet vlerësimi i përmbajtjes së aplikimeve nga ana e komisionit vlerësues i përbërë nga 5 anëtarë.
4.2 Dokumentacion shtesë dhe Kontraktimi:
Për të shmangur shpenzimet e panevojshme shtesë kur të aplikoni për konkurrencën, një ofrues i burimeve financiare do të kërkojë dokumentacion shtesë vetëm nga ata aplikantë të cilët, në bazë të procesit të vlerësimit të aplikacioneve, ka hyrë në listën e projekteve të përzgjedhura për financim.
Nëse aplikuesi nuk paraqet dokumentacionin e kërkuar shtesë brenda kohës së caktuar (jo më pak se 10 ditë), aplikimi do të refuzohet.
Nëse pas kontrollimit të dokumenteve mbështetëse vendoset se disa nga aplikuesit nuk i plotësojnë kushtet e kërkuara të thirrjes publike, nuk do të merret në konsideratë për nënshkrim të kontratës.
5. KALENDARI INDIKATIV I REALIZIMIT TË THIRRJES
Fazat e procedurës së thirrjes:
1. Afati i fundit për aplikim: 09.10.2026 / 16:00h
Financuesi ka të drejtë të përditësoj kalendarin indikativ. Duhet të dini se çdo ndryshim në kalendarin indikativ do të publikohet në faqen e internetit e mëposhtme: kk.rks-gov.net/gjakove/
6. LISTA E DOKUMENTEVE TË THIRRJES PUBLIKE
Udhëzimit për Aplikant;
Aplikacioni për Projekt /Propozim;
Projekt /Buxheti;

Deklarata për financim të dyfishtë për botimin e librave;

Kopja e letërnjoftimit / pasaportës;
Vërtetimi i tatimit në pronë;

Konfirmimi bankar;

Certifikatën që nuk jeni në hetime;
KOMUNA E GJAKOVËS

DREJTORIA PËR KULTURË, RINI DHE SPORT

Postal address: Nëna Terezë – Gjakovë, Kosovë / 50000 Tel: +381 390 322 591

